 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 27. jūnijā Nr. 369**

(protokols Nr. 11, 11. p.)

**Par dzīvokļa īpašuma Celtnieku iela 1-2, Degumnieki, Ošupes pagasts,** **Madonas novads, atsavināšanu, rīkojot izsoli**

Ar 31.01.2024. Madonas pašvaldības domes lēmumu Nr. 12 (protokols Nr. 2, 11. p.) nolemts nodot atsavināšanai dzīvokļa īpašumu Celtnieku iela 1-2, Degumnieki, Ošupes pagasts, Madonas novads.

Dzīvoklis Celtnieku iela 1-2, Degumnieki, Ošupes pagasts, Madonas novads, ar kadastra numuru 7082 900 0095, ir Madonas novada pašvaldībai piederošs nekustamais īpašums, reģistrēts Vidzemes rajona tiesas Ošupes pagasta zemesgrāmatu nodalījumā Nr. 100000055957 2, kas sastāv no dzīvokļa Nr. 2 48,8 kv.m. platībā un 488/9144 domājamām daļām no:

- būves ar kadastra apzīmējumu 70820130160001;

- zemes ar kadastra apzīmējumu 70820130160.

2024. gada 30. maijā dzīvokļa īpašuma novērtēšanu ir veicis SIA “LINIKO” reģistrācijas Nr. 55403012911 (LĪVA profesionālās kvalifikācijas sertifikāts Nr. 131). Saskaņā ar nekustamā īpašuma novērtējumu dzīvokļa īpašuma tirgus vērtība ir EUR 1 500,00(viens tūkstotis pieci simti eiro, 00 centi).

Saskaņā ar likuma Pašvaldību likuma 10. panta pirmās daļas 16. punktu *Dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Saskaņā ar Publiskas personas mantas atsavināšanas likuma 3. panta otro daļu “*Publiskas personas mantas atsavināšanas pamatveids ir mantas pārdošana izsolē*”, 4. panta pirmo daļu [..] *Atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta otro daļu, 4. panta pirmo daļu un 5. panta pirmo daļu, ņemot vērā 12.06.2024. Uzņēmējdarbības, teritoriālo un vides jautājumu komitejas un 18.06.2024. Finanšu un attīstības komitejas atzinumus, atklāti balsojot**: PAR – 16** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Atsavināt, nekustamo īpašumu Celtnieku iela 1-2, Degumnieki, Ošupes pagasts, Madonas novads, pārdodot to mutiskā izsolē ar augšupejošu soli.
2. Noteikt nekustamā īpašuma izsoles sākumcenu EUR 1 500,00 (viens tūkstotis pieci simti eiro, 00 centi).
3. Apstiprināt nekustamā īpašuma izsoles noteikumus.
4. Uzdot Pašvaldības īpašuma iznomāšanas un atsavināšanas izsoļu komisijai organizēt nekustamā īpašuma izsoli.
5. Kontroli par lēmuma izpildi uzdod pašvaldības izpilddirektoram Uģim Fjodorovam.

*Pielikumā: Izsoles noteikumi.*

Domes priekšsēdētājs A. Lungevičs

*Semjonova 27333721*